**Kolviður**

**Stjórnarfundur**

**Fundargerð**

**4. fundur ársins 2016**

28. nóvember 2016, kl. 8:40 í Þórunnartúni 6

Mætt: Anna G. Sverrisdóttir (Landvernd), Einar Gunnarsson (Skógræktarfélagi Íslands), Guðmundur Ingi Guðbrandsson (Landvernd), Magnús Gunnarsson (Skógræktarfélagi Íslands) og Reynir Kristinsson (formaður Kolviðar).

**Dagskrá**

1. **Fundargerð síðasta fundar**

Fundargerðin var samþykkt og undirrituð.

1. **Markaðsmál**

RK dreifði lista yfir fyrirtæki sem kolefnisjafna sig hjá Kolviði. Níu nýir samningar hafa verið gerðir á þessu ári. Allnokkrar fyrirspurnir hafa borist til viðbótar og byrjað að mynda tengsl við fyrirtæki.

Rætt um það þegar fyrirtæki kolefnisjafna hluta af starfsemi sinni og hvernig Kolviður lítur á það.

1. **Niðurstöður plöntunar sumar og haust 2016**

Um 40 þúsund plöntum var plantað á Úlfljótsvatni. Búið er að leggja út mælifleti á svæðinu en ekki náðist að taka þá út í ár. Engu plantað á Geitasandi í ár.

1. **Áform ársins 2017**

Miðað við skuldbindingar núna þarf að planta um 60 þúsund plöntum á Úlfljótsvatni á næsta ári.

RK og EG áttu fund með Árna Bragasyni landgræðslustjóra. Rætt var m.a. um endurheimt votlendis og ef rannsóknir sýna fram á að binding kolefnis með endurheimt votlendis sé með þeim hætti að Kolviður gæti komið að því að vinna að endurheimt votlendis, þá væri það vissulega möguleiki.

Rætt um stefnumótun Kolviðar. Stefnt að fundi um miðjan janúar með fulltrúum samtakanna sem valdir hafa verið í þessa vinnu.

1. **Kynning á Kolviði fyrir nýjum ráðherra og þingmönnum**

Fulltrúar Kolviðar munu hitta nýjan ráðherra þegar ríkisstjórn hefur verið mynduð.

1. **Önnur mál**

Annað ekki rætt.

Fundi slitið kl. 10.

Fundargerð ritaði Guðmundur Ingi Guðbrandsson.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anna G. Sverrisdóttir Einar Gunnarsson

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Magnús Gunnarsson Reynir Kristinsson

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Guðmundur Ingi Guðbrandsson